Letisko Londýn-Heathrow

**Letisko Londýn-Heathrow** (; IATA: **LHR**, ICAO: **EGLL**) je letisko nachádzajúce sa na západe Londýna, v mestskej časti Hillingdon. Názov nesie podľa osady Heathrow, ktorá bola v roku 1944 kvôli výstavbe letiska zrovnaná so zemou. Heathrow je podľa počtu odbavených cestujúcich najvyťaženejšie letisko v Európe a siedme najvyťaženejšie na svete (podľa údajov z roku 2016); vďaka veľkému počtu medzinárodných letov je ale podľa počtu cestujúcich pri nich odbavených najväčšie na svete.

## História
Letisko začalo fungovať v 30. rokoch 20. storočia, najskôr v skúšobnej prevádzke. Bolo vlastnené spoločnosťou *Fairey Aviation*. Jeho názov pochádza z názvu obce *Heath Row*, ktorá stála približne tam, kde je teraz odbavovacia hala číslo 3. Obec bola zbúraná práve z dôvodu stavby letiska. Pôvodne neodbavovalo komerčné lety a hlavným letiskom Londýna bol Croydon. 
thumb|left|Letisko Heathrow na mape z roku 1948
V roku 1944 bolo letisko Heathrow začlenené pod Ministerstvo dopravy, 1. januára 1946 pod Úrad pre civilné letectvo. Prvým civilným letom v tento deň bol let do Buenos Aires s medzipristátím v Lisabone kvôli doplneniu paliva.

Pre civilnú prevádzku bolo letisko otvorené 31. mája 1946. Od roku 1947 malo tri vzletové a pristávacie dráhy a ďalšie tri boli vo výstavbe. Tieto staršie dráhy boli stavané pre lietadlá s piestovými motormi, boli krátke a mali rôznu orientáciu tak, aby umožňovali vzlietnuť a pristáť lietadlám pri rôznom smere vetra.
[thumb|right|Lietadlá spoločnosti [British European Airways|British European Airways (BEA) na letisku Heathrow, 1968]]
thumb|left|Celkový pohľad na letisko, 1955 
Prvá nová dráha bola slávnostne otvorená za účasti kráľovnej Alžbety II. v roku 1953. Kráľovná v roku 1955 slávnostne otvorila aj prvú odbavovaciu halu (*Europa Building*, neskôr odbavovacia hala číslo 2). Krátko nato bola uvedená do prevádzky aj ďalšia odbavovacia hala (*Oceanic Terminal*, neskôr odbavovacia hala číslo 3). Odbavovacia hala číslo 1 (*Terminal 1*) bola otvorená v roku 1968. Koncentrácia týchto hál v centre letiska (nepredpokladalo sa, že cestujúci budú vyžadovať rozsiahle parkoviská, pretože letecká doprava bola veľmi drahá) sa stala prekážkou pre jeho rozširovanie.

V roku 1977 bola predĺžená trasa metra *Piccadilly Line* až k letisku Heathrow a tým umožnené spojenie do centra Londýna v čase pod jednu hodinu.

Odbavovacia hala číslo 4 bola postavená mimo tri pôvodné haly na juh od južnej pristávacej dráhy. Bola uvedená do prevádzky v roku 1986 a stala sa sídlom novoprivatizovaných British Airways. V roku 1987 britská vláda privatizovala Britskú správu letísk (*British Airports Authority*, teraz len *BAA Limited*), ktorá zahŕňala sedem britských letísk, vrátane letiska Heathrow.

## Súčasnosť
V súčasnej dobe má letisko 5 odbavovacích hál pre pasažierov (číslované od 1 do 5) a jednu odbavovaciu budovu pre nákladnú dopravu.

Pôvodne malo letisko šesť pristávacích dráh v troch pároch, s rôznou orientáciou a odbavovacími halami v centre. V súčasnosti má len dve paralelné dráhy, obe s dostatočnou dĺžkou pre pristátie moderných lietadiel. Letisko malo zámer výstavby tretej paralelnej dráhy, ale nová britská vláda nie je zámeru naklonená a projekt bol v roku 2010 pozastavený.

## Doprava na letisko
[thumb|right|Vlak [Heathrow Express sa pripravuje na odchod z nástupišťa 3 na stanici Heathrow Terminal 5]]

Letisko Heathrow je dosiahnuteľné z blízkej diaľnice M4 (odbavovacie haly 1 – 3) a M25 (haly 4 a 5). Neďaleko letiska sú parkovacie plochy pre krátkodobé a dlhodobé parkovanie.

Dostupnosť mestskou hromadnou dopravou je dostatočná so štyrmi stanicami metra (*Terminals 1, 2, 3*, *Terminal 4*, *Terminal 5* a *Hatton Cross*) a dvomi zastávkami linky Heathrow Express (rýchlejší, ale drahší variant dopravy – pravidelné spojenie každých cca 15 minút, čas jazdy cca 15 minút, cena cca 15 £).

Nová odbavovacia hala číslo 5 bola dostavaná v marci roku 2008 a v plnej prevádzke má byť v roku 2015. Po jej otvorení bude letisko Heathrow schopné odbaviť 90 miliónov pasažierov za rok oproti predchádzajúcemu limitu 65 miliónov.

## Budúcnosť
Letisko malo zámer výstavby tretej paralelnej dráhy, ale nová britská vláda nie je zámeru naklonená a projekt bol v roku 2010 pozastavený. U tejto dráhy sa predpokladala výstavba novej odbavovacej haly číslo 6.

## Aerolínie a destinácie
### Pravidelné linky
[thumb|Letisko Heathrow je domovským letiskom pre aerolinky [British Airways]]

[thumb|Airbus A320-214 [Írsko|írskych aeroliniek Aer Lingus]]
[thumb|[Iliušin Il-96 ruských aeroliniek Aeroflot]]
[thumb|[Airbus A380 francúzskych aeroliniek Air France pristáva na letisku Heathrow]]
thumb|Air India v Heathrow
[thumb|[Taliansko|Talianske aerolinky Alitalia pristávajú v Heathrow]]
[thumb|Aerolinky [Austrian Airlines Airbus A321-100, ktorý pristáva v Heathrow]]
[thumb|[Belgicko|Belgické aerolínie Brussels Airlines, ktoré sa blížia ku Heathrow]]
[thumb|[Emirates nad Heathrow]]
[thumb|[Španielsko|Španielska Iberia v Heathrow]]
[thumb|[Holandsko|Holandské aerolinky KLM v Heathrow]]
[thumb|[Nemecko|Nemecká Lufthansa, ktorá pristáva v Heathrow]]
[thumb|Boeing 777-200 spoločnosti [United Airlines na vzletovej a pristávacej dráhe na letisku Heathrow]]
[thumb|Airbus A320-200 spoločnosti [Swiss International Air Lines pristáva na letisku Heathrow]]
[thumb|Boeing 777 najznámejších amerických aerolínií [American Airlines pristáva v Heathrow]]

### Nákladná doprava

## Iné projekty

## Externé odkazy
* Oficiálna stránka

Kategória:Doprava v Londýne
Kategória:Letiská v Spojenom kráľovstve
Kategória:Hillingdon